**ОБЯСНИТЕЛНА ЗАПИСКА КЪМ ЗИП в проект SHEERenov**

1. **Кой може да кандидатства?**

Собствениците от сграда или самостоятелна блок/секция при свързано строителство чрез Управител/Председател на Управителния съвет/ Професионален домоуправител на етажната собственост (ЕС) /сдружението на собствениците (СС).

В случай на повече входове от една сграда/блок-секция, Заявления се подават от всеки един от самостоятелните входове, ако имат самостоятелно управление при условията, описани в ЗИП.

Допустими за кандидатстване са сгради, които са проектирани преди 26 април 1999 г. и не са 100 % държавна или общинска собственост.

При наличие на самостоятелни обекти в сградата, които се използват за извършване на стопанска дейност, както и в случаите на отдаване под наем или извършване на дейност от търговци и/или лица със свободни професии собствениците на тези обекти ще се третират като получатели на минимална помощ (de minimis)[[1]](#footnote-1)[1] съгласно Закона за държавните помощи.

1. **Какво включва** **енергийно-ефективното обновяване на жилищна сграда?**
   1. **Енерго-ефективни мерки**, включващи пакетиране на сградата с топлоизолация, смяна на дограма в апартаменти и по общи части (в степента, която е необходимо), ремонт по сградни системи, възобновяеми източници за гореща вода (ако е технически възможно и икономически изгодно) и т.н.
   2. **Съпътстващи мерки**, необходими с цел не компрометиране на енерго-спестяващите (ремонт на покрива, улуци, водостоци и др., както е необходимо) мерки свързани със сигурността на обитаване – например: компрометирани балкони, липсващи мълниезащита, пожароизвестяване (ако е необходимо) и др.
2. **Каква е и техническа и организационна подкрепа, която Ви предлага Проекта?**

**Ролята на техническите експерти** на проекта е да направят необходимите измервания и да определят потенциала за намаляване на разхода на енергия. В режим на диалог със собствениците да определят оптималния пакет от мерки за енергийно-ефективното обновяване на жилищна сградата.

**Организационната подкрепа** е свързана с разяснителна дейност по отношение на пакета с мерки за сградата, решаване на единични казуси и въпроси с крайна цел постигане на информирано съгласие на собствениците в сградата по стартиране процеса на обновяване за енергийна ефективност.

**Постигането на това съгласие е условие да получите безплатно енергийно обследване.**

1. **Каква е ползата етажната собственост да притежава енергийно обследване и енергиен сертификат на сградата?**

Етажната собственост ще получи **систематизирана информация за енергийните характеристики на сградата и необходимия пакет от мерки**, приложението на които ще доведат дотърсени ефекти от гледна точка на енергийната ефективност на сградата, намаляване на сметките за енергопотребление и подобряване на комфорта и здравето на живущите в сградата, в крайна сметка повишаване качеството на живот и естетиката на средата, която обитаваме.

**Енергийното обследване и енергийният сертификат представляват съществена предпоставка** за обновяването на сградата и постигането на търсените резултати, независимо дали етажната собственост ще реши да го направи със собствени средства или да кандидатства в бъдеще за финансова подкрепа.

В последния случай, наличието на енергийно обследване и сертификат за енергийна ефективност **ще осигури преимущество** доколкото, публичните финансови ресурси са ограничени и при одобряването за участие се прилага **принципът „Първи подал Заявление, първи обслужен“.**

1. **Процедура по кандидатстване за участие в проект SHEERenov?**

**5.1.** Интересуващите се собственици могат да получат първоначална ин­формация за възможностите, които им предлага Проектът, от:

**•** районната администрация – от общински служител, по време на дните на отворени врати *(за които ще се предоставя инфор­мация предварително);*

**•** сайта на Проекта: **www.sheerenov.eu;**

**•** (проектен) телефон за информация: **+359 885 037 402.**

**5.2**. Етажната собственост организира общо събрание с цел да се получи съгласието за кандидатстване за участие в Проекта с мнозинство не по-малко от 50% +1 от общия брой обособени обекти в сградата/блок-секцията.

**5.3.** Етажната собственост подава **Заявле­ние за интерес и подкрепа (ЗИП)** *(по образец),* заедно с протокол за проведено общо събрание.Заявлението се подава в съответната районна администрация.

**5.4.** Районната администрация ги проверява за съответствие с изискванията на проекта, завежда и **предава с писмо** на партньора по проекта – Българо-австрийска консултантска компания АД.

**5.5.** Фирмата организира предоставянето на техническите и организационни услуги по проекта за етажните собствености, подали ЗИП. Етажните собствености се обслужват на принципа **„Първи подал Заявление, първи обслужен“.** Услуги ще бъдат предоставени на МАКСИМУМ 50 етажни собствености.

Поканата за подаване на заявления е отворена към етажните собствености от територията на всички райони на Столична община. С предимство при подаването на заявления ще бъдат етажни собствености от територията на райони „Илинден“, „Младост“, „Надежда“, „Нови Искър“, „Оборище“, „Слатина“, „Средец“, „Триадица“. Това са районите, чиито администрации са заявили интерес от участие в проекта.

**ВАЖНО!**

**ОБСЛЕДВАНЕ ЗА ЕНЕРГИЙНА ЕФЕКТИВНОСТ И СЕРТИФИКАТ ЩЕ ПОЛУЧАТ ЕТАЖНИТЕ СОБСТВЕНОСТИ, КОИТО В РАМКИТЕ НА УЧАСТИЕТО СИ ПО ПРОЕКТА УСПЕЯТ ДА ПОСТИГНАТ ИЗИСКУЕМОТО ПО ЗАКОН СЪГЛАСИЕ ЗА ОБНОВЯВАНЕ НА СГРАДАТА В НОРМАТИВНО ОПРЕДЕЛЕНИТЕ СРОКОВЕ.**

1. [1] „Минимална помощ“ е помощта, която не нарушава и не застрашава конкуренцията или има незначително въздействие върху нея поради своя минимален размер, както е дефинирано в действащия Регламент на ЕО относно прилагането на членове 107 и 108 от Договора за функциониране на Европейския съюз по отношение на минималната помощ (Регламент (ЕО) № 1998/2006 на Комисията от 15.12.2006 г. относно прилагането на членове 87 и 88 от Договора към минималната помощ (OJ, L 379 от 28.12.2006 г., променен OJ, L 201 от 04.08.2011 г.)) и Регламент (ЕО) № 1860/2004 на Комисията относно прилагането на чл. 87 и 88 от Договора за създаване на Европейската общност относно минималната помощ в областта на земеделието и рибарството. [↑](#footnote-ref-1)